
COMPARTIMENTUL TRANZITIE JUSTA




Propuneri de realocare sume pe anumite linii în cadrul Programului de Tranziție Justă – Prioritatea 6 Atenuarea impactului socio-economic al tranziției la neutralitatea climatică în județul Mureș, în baza analizei portofoliului curent de proiecte și a stadiului pregătirii investițiilor
1. Majorări propuse

· Acțiunea 1. Dezvoltarea întreprinderilor și a antreprenoriatului - Modernizarea și extinderea parcurilor industriale, din următoarele considerente:
· Necesitatea pregătirii de infrastructură industrială modernă pentru atragerea investițiilor non-ETS/low-carbon și relocarea/recalificarea forței de muncă afectate de tranziție justifică suplimentarea. Parcul industrial existent are în vedere extinderea prin construirea și amenjarea unui Data Center și a unui FabLab (laborator de fabricație), ca o componentă tehnologică a activității sale și posibil construirea/amenajarea unui parc industrial nou în altă locație a județului. 

· Intervenția sprijină diversificarea economică și creează premise pentru locuri de muncă durabile, direct corelată cu obiectivele PTJ.

· Acțiunea 3.  Energie verde accesibilă și mobilitate nepoluantă - Mobilitate verde (transport public metropolitan) și Clădiri publice, din următoarele considerente:
· La nivelul județului Mureș, proiectul de extindere a transportului public metropolitan depășește alocarea inițială și se află într-un stadiu avansat de pregătire.

· Investiția aduce beneficii în timp relativ scurt, contribuind considerabil la: reducerea emisiilor din transport, îmbunătățirea calității aerului (problemă critică în zona municipiului Târgu Mureș), acces echitabil la servicii publice și conectivitate pentru forța de muncă.

· Este o intervenție cu capacitate ridicată de absorbție, cu multiplicatori economici (cerere locală de bunuri/servicii, mentenanță, operare) și cu impact social (acces pentru navetiști, categorii vulnerabile).

· Există un interes ridicat din partea UAT pentru eficientizarea consumurilor de energie în clădirile publice (școli, servicii sociale, unități medicale, etc).
· Acțiunea 4. Sprijin pentru ecologizarea și reconversia imobilelor afectate de activități economice în declin sau în transformare, din următoarele considerente 

· Pănă la această dată, în cadrul apelului deschis, a fost depus un proiect care se află deja în etapa de contractare cu o valoare de aprox 5.000.000 euro. De asemenea, am fost informați asupra intenției Municipiului Târgu Mureș de a depune un proiect cu un grad ridicat de maturitate (se așteaptă avizul de mediu) cu o valoare de aproximativ 9.000.000 euro. Valoarea cumulată a acestora este sub nivelul alocării inițiale.

· Ecologizarea terenurilor pregătește platforme pentru investiții sustenabile, reduce riscurile de mediu și accelerează reconversia economică în zonele afectate.

2. Diminuări propuse (realocare către liniile de mai sus)

· Acțiunea 1. Dezvoltarea întreprinderilor și a antreprenoriatului -  Apelul dedicat întreprinderilor sociale, din următoarele considerente

· Din consultările locale și evidențele disponibile în legătură cu activitatea întreprinderilor sociale, în județul Mureș rezultă apetit scăzut și risc de subutilizare în orizontul de timp rămas.
· Acțiunea 2.  Sprijinirea tranziției forței de muncă - Apelul dedicat centrelor de formare profesională din subordinea ANOFM, din următoarele considerente

· Până în prezent nu au fost înaintate studii/propuneri concrete, ceea ce generează risc de necontractare în timp util.

· Sprijinul pentru tranziția forței de muncă rămâne prioritar, și va fi susținut din celelalte 3 apeluri în cadrul Acțiunii 2.  

·  Acțiunea 3. Energie verde accesibilă și mobilitate nepoluantă - Apelul dedicat gospodăriilor pentru energie verde/nepoluantă, din următoarele considerente:
· Alocarea actuală este considerabilă raportat la perioada de implementare și la existenta altor instrumente active (AFM, PNRR – REPowerEU) care finanțează aceleași tipuri de investiții.

· În contextul recalibrării implementării Pactului Verde European și al limitărilor temporare de preluare a energiei verzi în rețele, considerăm eficientă orientarea parțială a fondurilor prevăzute în cadrul acestui apel către proiecte mature și cu efect sistemic.

Considerăm că aceste propuneri vor avea ca efect creșterea absorbției PTJ la nivelul județului și obținerea de rezultate măsurabile în reducerea emisiilor și în calitatea aerului, concomitent cu sporirea atractivității investiționale și accelerarea reconversiei economice. Ecologizarea și modernizarea infrastructurii pregătesc terenul pentru dezvoltarea de activități cu valoare adăugată. Sprijinul pentru formare profesională se menține prin canale cu execuție rapidă (furnizori acreditați), fără a diminua obiectivele sociale ale programului.

Întocmit: Togan Codruța, manager public

   Magyarossy Andrea, manager public

